section_heading: Početci
paragraph_text: Mourinho je kao dijete bio popularan među vršnjacima, dok ga je majka ohrabrivala da bude uspješan u svojim nastojanjima. Malog Mourinha veoma je zanimao nogomet, te je otac Félix bio impresioniran sinovljevim znanjem o nogometu. Zbog nogometnih obveza u Portu i Lisabonu, otac je često bio odvojen od sina i obitelji. Ipak, Mourinho je uspio provesti vrijeme s ocem, dok je kao tinejdžer, često putovao na gostujuće utakmice gdje je igrao očev klub. Nakon što je otac prekinuo nogometnu karijeru kao igrač, on postaje trener. Mladi se Mourinho tada počinje ozbiljnije zanimati za nogomet te počinje promatrati treninge i izviđati protivničke momčadi.